CELEX: 31981R3326
Language: el
Date: 1981-11-20 00:00:00
Title: Κανονισμός (EOK) αριθ. 3326/81 τής Επιτροπής τής 20ής Νοεμβρίου 1981 περί χορηγήσεως ενισχύσεως στά συμπυκνωμένα γλεύκη σταφυλής καί στά συμπυκνωμένα διορθωμένα γλεύκη σταφυλής, τά οποία χρησιμοποιούνται γιά οινοποίηση κατά τή διάρκεια τής αμπελουργικής περιόδου 1981/82

Avis juridique important

|

31981R3326

Κανονισμός (EOK) αριθ. 3326/81 τής Επιτροπής τής 20ής Νοεμβρίου 1981 περί χορηγήσεως ενισχύσεως στά συμπυκνωμένα γλεύκη σταφυλής καί στά συμπυκνωμένα διορθωμένα γλεύκη σταφυλής, τά οποία χρησιμοποιούνται γιά οινοποίηση κατά τή διάρκεια τής αμπελουργικής περιόδου 1981/82  

Επίσημη Εφημερίδα αριθ. L 334 της 21/11/1981 σ. 0031

***** ΚΑΝΟΝΙΣΜΟΣ (ΕΟΚ) αριθ. 3326/81 ΤΗΣ ΕΠΙΤΡΟΠΗΣ  της 20ής Νοεμβρίου 1981  περί χορηγήσεως ενισχύσεως στα συμπυκνωμένα γλεύκη σταφυλής και στα συμπυκνωμένα διορθωμένα γλεύκη σταφυλής, τα οποία χρησιμοποιούνται για οινοποίηση κατά τη διάρκεια της αμπελουργικής περιόδου 1981/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 14 παράγραφος 2 και το άρθρο 65,  Εκτιμώντας:  ότι το άρθρο 14 του κανονισμού (ΕΟΚ) αριθ. 337/79 προβλέπει τη δυνατότητα χορηγήσεως ενισχύσεως στα συμπυκνωμένα γλεύκη και στα διορθωμένα συμπυκνωμένα γλεύκη, τα οποία παράγονται στην Κοινότητα και χρησιμοποιούνται για την αύξηση του αλκοολικού τίτλου των οίνων·  ότι οι μετεωρολογικές συνθήκες που χαρακτήρισαν την αρχή της αμπελουργικής περιόδου 1981/82 καθιστούν σκόπιμη την προσφυγή σ ' αυτό το μέτρο για τον εμπλουτισμό που αναφέρεται στο άρθρο 32 του κανονισμού (ΕΟΚ) αριθ. 337/79 και στο άρθρο 8 του κανονισμού (ΕΟΚ) αριθ. 338/79 του Συμβουλίου της 5ης Φεβρουαρίου 1979 περί θεσπίσεως ειδικών διατάξεων περί των οίνων ποιότητος που παράγονται σε ορισμένες περιοχές (3), όπως τροποποιήθηκε τελευταία από τον κανονισμό (ΕΟΚ) αριθ. 3456/80·  ότι οι εργασίες αυξήσεως του φυσικού αλκοολικού τίτλου με την προσθήκη συμπυκνωμένων γλευκών σταφυλής και διορθωμένων συμπυκνωμένων γλευκών σταφυλής, καθώς επίσης και οι ποσότητες που κατέχονται από το προϊόν αυτό, πρέπει να αποτελούν αντικείμενο δηλώσεως στις αρμόδιες αρχές, και ότι είναι παντού γνωστές οι ποσότητες αυτών των προϊόντων που χρησιμοποιούνται ή έχουν χρησιμοποιηθεί για τον εμπλουτισμό· ότι, ως εκ τούτου, η ενίσχυση δύναται να χορηγηθεί για τις εργασίες που πραγματοποιούνται προ της ενάρξεως της ισχύος του παρόντος κανονισμού·  ότι, προκειμένου να μην ευνοούνται οι παραγωγοί που έχουν υψηλές αποδόσεις, πρέπει να περιορισθεί η χορήγηση αυτής της ενιχύσεως σε εκείνους μόνο τους παραγωγούς οι οποίοι δύνανται να δικαιολογήσουν απόδοση κατώτερη από 80 εκατόλιτρα ανά εκτάριο ·  ότι είναι αναγκαίο να καθορισθεί η ενίσχυση σε επίπεδο που να λαμβάνει υπόψη την τιμή της αγοράς των συμπυκνωμένων γλευκών σταφυλής·  ότι τα γλεύκη σταφυλής που χρησιμοποιούνται για την παραγωγή των συμπυκνωμένων γλευκών σταφυλής έχουν τιμή κόστους, η οποία εξαρτάται από τον φυσικό αλκοολικό τους τίτλο· ότι τα γλεύκη σταφυλής που έχουν αυξημένο φυσικό δυναμικό αλκοολικό τίτλο έχουν υψηλότερη τιμή αγοράς από εκείνη των άλλων γλευκών σταφυλής· ότι, για να ληφθεί υπόψη αυτή η κατάσταση και η ανάγκη διατηρήσεως των επιπέδων συναλλαγών που ισχύουν σήμερα για τα εν λόγω συμπυκνωμένα γλεύκη σταφυλής, φαίνεται απαραίτητο να διαφοροποιηθεί το ποσό της βοηθείας καθορίζοντας υψηλότερο ποσό για τα συμπυκνωμένα γλεύκη σταφυλής, τα οποία προέρχονται από τους νοτιότερους αμπελώνες της Κοινότητος, οι οποίοι κατά παράδοση παράγουν γλεύκη σταφυλής με τον υψηλότερο φυσικό αλκοολικό τίτλο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Υπό τους όρους που αναφέρονται στον παρόντα κανονισμό, χορηγείται ενίσχυση στους παραγωγούς οινοποιησίμων ποικιλιών σταφυλών που χρησιμοποιούν συμπυκνωμένα γλεύκη και συμπυκνωμένα διορθωμένα γλεύκη σταφυλής που παράγονται στην Κοινότητα, για να αυξήσουν τους αλκοολικούς τίτλους που αναφέρονται στο άρθρο 32 του κανονισμού (ΕΟΚ) αριθ. 337/79 και στο άρθρο 8 παράγραφος 2 του κανονισμού (ΕΟΚ) αριθ. 338/79 των επιτραπεζίων οίνων και των v.q.p.r.d. της παραγωγής τους.  Για την εφαρμογή του παρόντος κανονισμού, τα Κράτη μέλη δύνανται να θεωρήσουν σαν μεμονωμένους παραγωγούς τις ενώσεις των παραγωγών που προβαίνουν από κοινού στην επεξεργασία του οίνου και οι οποίοι υποβάλλουν μία μόνη δήλωση παραγωγής.  Στην περίπτωση αυτή, το ανακοινώνουν στην Επιτροπή, το αργότερο την 31η Δεκεμβρίου 1981.  2. Η ενίσχυση χορηγείται στους παραγωγούς οινοποιησίμων ποικιλιών σταφυλών που αναφέρονται στην παράγραφο 1, οι οποίοι δύνανται να δικαιολογήσουν απόδοση κατώτερη των 80 εκατολίτρων ανά εκτάριο για τον τρυγητό του 1981.  Άρθρο 2  Το ύψος της ενισχύσεως που αναφέρεται στο άρθρο 1 καθορίζεται σε :  - 1,52 ECU ανά % κατ' ογκο και ανά εκατόλιτρο για τα συμπυκνωμένα γλεύκη σταφυλής προελεύσεως των αμπελοοινικών ζωνών Γ ΙΙΙ α) και Γ ΙΙΙ β),  - 1,32 ECU σε δυναμικό αλκοολικό βαθμό κατ' ογκο και ανά εκατόλιτρο για τα συμπυκνωμένα γλεύκη σταφυλής που προέρχονται από άλλες περιοχές της Κοινότητος και για τα διορθωμένα συμπυκνωμένα γλεύκη σταφυλής.  Άρθρο 3  1. Οι παραγωγοί που επιθυμούν να τύχουν της ενισχύσεως που προβλέπεται στο άρθρο 1 υποβάλλουν αίτηση χορηγήσεώς της στον αρμόδιο οργανισμό παρεμβάσεως το αργότερο μέχρι την 15η Φεβρουαρίου 1982.  Οι πλήρεις φάκελοι πρέπει να κατατεθούν στον οργανισμό αυτό το αργότερο μέχρι την 31η Μαΐου 1982.  2. Πριν να προβούν στην καταβολή της ενισχύσεως, οι οργανισμοί παρεμβάσεως βεβαιώνονται ότι οι όροι που προβλέπονται στο πρώτο άρθρο έχουν πληρωθεί.  Άρθρο 4  Τα ενδιαφερόμενα Κράτη μέλη ανακοινώνουν στην Επιτροπή, το αργότερο μέχρι την 31η Ιουλίου 1982, τον αριθμό των παραγωγών που έλαβαν ενίσχυση, τον όγκο του οίνου που έχει αποτελέσει αντικείμενο της αυξήσεως του φυσικού ακκοολικού τίτλου, καθώς επίσης και τον όγκο των συμπυκνωμένων γλευκών σταφυλής και των διορθωμένων συμπυκνωμένων γλευκών σταφυλής που έχουν χρησιμοποιηθεί για τον σκοπό αυτό και εκφράζονται σε δυναμικό βαθμό επί τοίς % κατ' ογκο και ανά εκατόλιτρο.  Άρθρο 5  Τα ενδιαφερόμενα Κράτη μέλη υποδεικνύουν έναν οργανισμό παρεμβάσεως επιφορτισμένο με την εφαρμογή του παρόντος κανονισμού.  Άρθρο 6  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 15η Σεπτεμβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Νοεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 31. 12. 1980, σ. 18.  (3) ΕΕ αριθ. L 54 της 5. 3. 1979, σ. 48.